Budai gyertyatartók felirata a Hagia Szophiában
I.

A világ uralkodója Szulejmán kán,
Akinek támadását sem Giv, sem Bizsen nem bírja kivédeni,
Annyira megverte Magyarország seregét,
Hogy a mező nem látszott a holttetemektől,
Miután a gyáva királyt is megölte,
Országát felégette. Vedd igaz tudomásul:
Felégette templomait, szélrombolta Budát.
Kihozott onnan két remekművű gyertyatartót,
Elhozta azokat az Aja Szófiába,
S olaj gyanánt az ellenség testét és lelkét égeti bennük. 
Hátif mondott emlékére tárihot:
Örökké világítson a hit lámpása. 
933 év

II. 
Szultáni pecséttel felruházott Szulejmán sah
Aki Jeruzsálemnek, Egyiptomnak, Hidzsáznak és Damaszkusznak szultánja, 
Elfoglalta Magyarország egész területét, az Isten őszinte barátja. 
A templomokat lerombolva, leigázta a bálványok egész népét. 
Elhozta a hatalmas győzelemből a világítót, oh szív. 
Mondd a dátumát: örökké tartson az Iszlám gyertyafénye.
933 év

Történelem